158. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1012127/101/Α0012 της 27 Ιαν./ 2 Μαρτ. 1993 (ΦΕΚ Β΄110) Τύπος και περιεχόμενο δευτέρου αντιτύπου βεβαίωσης αποδοχών. Σελ. 194,564(α) Τεύχος 1197 – Σελ. 104 27.Β.ε.156α-158 Φόρος Εισοδήματος Φυσικών και Νομικών προσώπων 159. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. 1035166/400/Α0012 ΠΟΛ. 1087 της 9/20 Μαρτ. 1993 (ΦΕΚ Β΄ 198) Δικαιολογητικά που απαιτούνται για την απόδειξη της ολικής τύφλωσης και του ποσοστού αναπηρίας από βαριές κινητικές αναπηρίες, νοητική καθυστέρηση, φυσική αναπηρία ή ψυχική πάθηση, καθώς και διαδικασία διαπίστωσης αυτών. Έχοντας υπόψη: α)Τις διατάξεις της Υ.1847/1078399/1182/0001/ 7.8.1992 κοινής  απόφασης του Πρωθυπουργού και Υπουργού Οικονομικών, με την οποίαν ανατέθηκαν αρμοδιότητες στους Υφυπουργούς Οικονομικών. β)Τις διατάξεις της παρ. 5 του άρθρ. 3 του Νόμ. 2065/1992 (ΦΕΚ Α΄ 113), όπως αναδιατυπώθηκαν με το άρθρ. 41 του Νόμ. 2093/1992 (ΦΕΚ Α΄ 181). γ)Τις διατάξεις της παρ. 7 του άρθρ. 8 του Ν.Δ. 3323/1955 (ΦΕΚ Α΄ 214), όπως αυτή προστέθηκε με την παρ. 16 του άρθρ. 4 του Νόμ. 2065/1992 (ΦΕΚ Α΄ 113). δ)Τις διατάξεις της παρ. 11 του άρθρ. 8 του Ν.Δ. 3323/1955, όπως αυτή αντικαταστάθηκε με την παρ. 16 του άρθρ. 4 του Νόμ. 2065/1992. ε)Τις διατάξεις του δεύτερου και τρίτου εδαφίου της παρ. 13 του άρθρ. 8 του Ν.Δ. 3323/1955 (ΦΕΚ Α΄ 214), όπως ισχύει μετά την αντικατάστασή του με το άρθρ. 2 του Νόμ. 1828/1989 (ΦΕΚ Α΄ 2). στ)Τις διατάξεις των άρθρ. 1 και 2 του Νόμ. 1904/1951, όπως αντικαταστάθηκαν με τα άρθρ. 1 και 2 του Νόμ. 958/1979 (ΦΕΚ Α΄ 191). ζ)Ότι από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού. η)Την αριθ. Υ.1938/92 κοινή απόφαση του Πρωθυπουργού και του Υπουργού Υγείας, για τη μεταβίβαση αρμοδιοτήτων, αποφασίζουμε: 1.Ορίζουμε ότι σε περίπτωση που ο φορολογούμενος παρουσιάζει βαριές κινητικές αναπηρίες σε ποσοστό που υπερβαίνει το 80%, καθώς και σε περίπτωση που αυτός ή τα πρόσωπα που συνοικούν με αυτόν και τον βαρύνουν παρουσιάζουν αναπηρία 67% και πάνω, από νοητική καθυστέρηση, φυσική αναπηρία ή ψυχική πάθηση για την απόδειξη του ποσοστού της αναπηρίας απαιτείται απόφαση της αρμόδιας Υγειονομικής Επιτροπής του Π.Δ. 611/1977. Με την απόφαση αυτή θα διαπιστώνεται και βεβαιώνεται το ποσοστό της αναπηρίας του προσώπου που αφορά, αν πρόκειται για βαριές κινητικές αναπηρίες, νοητική καθυστέρηση, φυσική αναπηρία ή ψυχική πάθηση, καθώς και το χρονικό διάστημα που προβλέπεται ότι θα διαρκέσει η αναπηρία αυτή. 2.Σε περίπτωση που ο φορολογούμενος λαμβάνει σύνταξη από ασφαλιστικό φορέα κύριας ασφάλισης, επειδή παρουσιάζει βαριές κινητικές αναπηρίες σε ποσοστό πάνω από 80%, αντί της απόφασης που αναφέρεται στην προηγούμενη παράγραφο, ο δικαιούχος μπορεί να προσκομίσει βεβαίωση του οικείου ασφαλιστικού φορέα, από την οποία να προκύπτει ότι αυτός συνταξιοδοτείται λόγω της βαριάς κινητικής αναπηρίας σε ποσοστό πάνω από 80%, ως και το χρονικό διάστημα που προβλέπεται ότι θα διαρκέσει η αναπηρία αυτή. 3.Επίσης, σε περίπτωση που ο φορολογούμενος παρουσιάζει βαριές κινητικές αναπηρίες σε ποσοστό που υπερβαίνει το 80%, αντί των δικαιολογητικών που αναφέρονται στις δύο προηγούμενες παραγράφους, ο δικαιούχος μπορεί να προσκομίσει απόφαση της Ανωτάτης Στρατού Υγειονομικής Επιτροπής (Α.Σ.Υ.Ε.), με την οποία θα διαπιστώνεται και βεβαιώνεται το ποσοστό της αναπηρίας, αν πρόκειται για βαριές κινητικές αναπηρίες, καθώς και το χρονικό που προβλέπεται ότι θα διαρκέσει η αναπηρία αυτή. 4.Εξάλλου εάν ο φορολογούμενος είναι ολικώς τυφλός, αντί του δικαιολογητικού που ορίζεται στην περίπτ. α΄ του άρθρ. 6 της 1022755/216/Α0012/ ΠΟΛ. 1057/12.2.1993 απόφασης του Υπουργού Οικονομικών, μπορεί να προσκομίσει βεβαίωση ότι είναι γραμμένος στα γενικά μητρώα τυφλών που τηρούνται από τις Διευθύνσεις ή τα Τμήματα Κοινωνικής Πρόνοιας των Νομαρχιών της χώρας. Αυτό καθόσον α)κατά την έννοια του άρθρ. 1 του Νόμ. 1904/1951, όπως αντικαταστάθηκε με το άρθρ. 1 του Νόμ. 958/1979, «τυφλός νοείται παν πρόσωπον, το οποίον στερείται παντελώς της αντιλήψεως του φωτός ή του οποίου η οπτική οξύτης είναι μικροτέρα του 1/20 της φυσιολογικής τοιαύτης» και β)κατά το άρθρ.2 του Νόμ. 1904/1951, όπως αντικαταστάθηκε με το άρθρ. 2 του Νόμ. 958/1979, για να τύχει ο τυφλός των ευεργετημάτων του Νόμ. 1904/1951 πρέπει να είναι γραμμένος στα πιο πάνω μητρώα τυφλών και να είναι εφοδιασμένος δι’ ειδικού δελτίου τυφλότητας. 5.Τα πιο πάνω δικαιολογητικά υποβάλλονται από το δικαιούχο μαζί με την ετήσια δήλωση φορολογίας εισοδήματος, του οικείου οικονομικού έτους. Όταν προβλέπεται ότι η τύφλωση ή η αναπηρία θα διαρκέσει ολόκληρη τη ζωή του φυσικού προσώπου, τα παραπάνω δικαιολογητικά συνυποβάλλονται με την ετήσια δήλωση φορολογίας εισοδήματος των δικαιούχων μόνο μία φορά. Αν η τύφλωση ή η αναπηρία είναι περιορισμένης χρονικής διάρκειας πρέπει να υποβάλλονται νέα δικαιολογητικά, μετά τη λήξη της περιόδου διάρκειάς της. 6.Για την έκδοση της απόφασης της Υγειονομικής Επιτροπής του Π.Δ. 611/1977 πρέπει να υποβάλλεται σχετική αίτηση στη Διεύθυνση ή στο Τμήμα Υγιεινής της περιφέρειας που έχει την κατοικία του ο ανάπηρος ή το ανάπηρο πρόσωπο που βαρύνει το φορολογούμενο. Στην αίτηση αυτή επισυνάπτεται έκθεση του αγροτικού ιατρού ή ιατρού του υγειονομικού σταθμού ή νοσηλευτικού ιδρύματος ή άλλου ιατρού που παρακολουθεί τον ανάπηρο, στην οποία να περιγράφεται με λεπτομέρεια η φύση της πάθησης ή βλάβης την οποία φέρει ο ίδιος ή  το       προστατευόμενο     ανάπηρο      μέλος       της (Μετά τη σελ. 194,564(α) Σελ. 194,565 Τεύχος 1197-Σελ. 105 Φόρος Εισοδήματος Φυσικών και Νομικών προσώπων 27.Β.ε.159 οικογένειάς του. 7.Οι Υγειονομικές Επιτροπές του Π.Δ. 611/1977 δικαιούνται, για υποβοήθηση του έργου τους, να ζητούν από τους εξεταζόμενους ή από τα Κρατικά Νοσηλευτήρια ή από ιδιωτικές κλινικές ή άλλες Αρχές, κάθε στοιχείο που είναι απαραίτητο για τη διαμόρφωση κρίσης, ως και να παραγγέλλουν την ενέργεια κάθε είδους κλινικής ή εργαστηριακής εξέτασης και να υποβάλλουν σε παρατήρηση αυτόν που εξετάζουν, για χρονικό διάστημα που αυτές καθορίζουν. Αν αυτός που πρόκειται να εξετασθεί, για να διαπιστωθεί η αναπηρία του, δεν μπορεί να προσέλθει ενώπιον της Υγειονομικής Επιτροπής για να εξετασθεί, παραγγέλλεται από αυτή, για εξακρίβωση αυτού του λόγου, η εξέτασή του από ένα μέλος της, εφόσον είναι ευχερής η αυθημερόν μετάβαση και επιστροφή του ιατρού, διαφορετικά η εξέταση αυτή αναθέτεται σ’ άλλον ιατρό δημόσιο υπάλληλο ή υπάλληλο Νομικού Προσώπου Δημοσίου Δικαίου. Η Υγειονομική Επιτροπή μπορεί να αναθέσει σε αυτόν τον ιατρό την εξακρίβωση του λόγου εξαιτίας του οποίου αδυνατεί να προσέλθει ενώπιον αυτής ο υπό εξέταση. Ταυτόχρονα μπορεί να αναθέσει στον ίδιο ιατρό την εξέταση του ενδιαφερόμενου, αναφορικά με τη φύση και την έκταση της πάθησης ή της σωματικής βλάβης αυτού. Ο ιατρός αυτός υποβάλλει τη γνωμάτευσή του στην Υγειονομική Επιτροπή, η οποία, συνεκτιμώντας και τη γνωμάτευση αυτή, αποφαίνεται οριστικά σχετικά με την αναπηρία του ή για την ανάγκη νέας εξέτασης αυτού. 8.Κατά των οικείων αποφάσεων των Πρωτοβάθμιων Υγειονομικών Επιτροπών που εδρεύουν σε κάθε Νομό, επιτρέπεται προσφυγή ενώπιον των Δευτεροβάθμιων Υγειονομικών Επιτροπών, σύμφωνα με τις κείμενες διατάξεις. Για την άσκηση προσφυγής από τον αρμόδιο Προϊστάμενο Δ.Ο.Υ., απαιτείται έγγραφη γνώμη του αρμόδιου Επιθεωρητή Δ.Ο.Υ. Σε περίπτωση απουσίας ή κωλύματος του Επιθεωρητή αυτού, η σχετική γνώμη διατυπώνεται από τον νόμιμο αναπληρωτή του ή τον Προϊστάμενο της οικείας Επιθεώρησης Δ.Ο.Υ. 9.Μέχρι τη δημοσίευση της απόφασης αυτής εφαρμόζονται ανάλογα οι διατάξεις της 1006352/ 38/0012/ΠΟΛ 1009/1989 απόφασής μας (ανωτ. αριθ. 115). Σελ. 194,566 Τεύχος 1197-Σελ. 106 27.Β.ε.159 Φόρος Εισοδήματος Φυσικών και Νομικών προσώπων 